**Изх.№25-00-87/09.07.2025г.**

**ДО**

**ОБЩИНСКИ СЪВЕТ**

**ГР. РУДОЗЕМ**

**Д О К Л А Д Н А З А П И С К А**

***от***

***инж. Недко Кулевски – Кмет на Община Рудозем***

**ОТНОСНО:**Кандидатстване на Община Рудозем за директно предоставяне на безвъзмездна финансова помощ по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги", по Национален план за възстановяване и устойчивост.

**Уважаеми Госпожи и Господа общински съветници,**

В отговор на отправената покана от Министерството на труда и социалната политика чрез Главна дирекция „Европейски фондове, международни програми и проекти” (СНД), Община Рудозем възнамерява да разработи и след одобрение от ОБС – Рудозем да подаде проектно предложение „**Инсталиране на фотоволтаични системи (ФЕЦ) и закупуване на електрическо превозно средство, включително свързана зарядна станция за развитие на социалните услуги в община Рудозем”** по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги", по която може да кандидатстват всички общини на територията на Република България.

Процедурата се реализира в рамките на Глава „RePowerEU“, Инвестиция 5 (C13.I5): Инсталиране на фотоволтаични системи в съществуващи сгради за социални услуги и предоставяне на електрически превозни средства и свързани зарядни станции за предоставяне на социални услуги.

Целта на тази инвестиция е да се повиши енергийната ефективност, да се намали енергийната зависимост и да се подобри оперативната устойчивост в сектора на социалните услуги чрез два допълващи се компонента/дейности: инсталиране на фотоволтаични системи в общински социални услуги и предоставяне на електрически превозни средства в подкрепа на социалната дейност.

Община Рудозем ще кандидатства за следните дейности:

1. Доставка и инсталиране върху сграда/и, в която/които се предоставя/т социална/и услуга/и, делегирана от държавата дейност, на фотоволтаична система (ФЕЦ) с мощност в диапазона от 15 kW до 30 kW;

2. Закупуване на електрически автомобил и закупуване и монтаж на зарядна станция за електрически автомобили с капацитет за зареждане от 22 kW.

По повод гореизложеното предлагам на Общински съвет - Рудозем на основание чл. 21, ал. 1, т. 23 от ЗМСМА да вземе следното:

**П Р О Е К Т О - Р Е Ш Е Н И Е:**

1. Дава съгласие Община Рудозем да кандидатства с проектно предложение „**Инсталиране на фотоволтаични системи (ФЕЦ) и закупуване на електрическо превозно средство, включително свързана зарядна станция за развитие на социалните услуги в община Рудозем”** по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги".
2. Декларира, че:

* Всяка една социална услуга, чиято сграда е предмет на интервенция по процедурата, ще бъде поддържана минимум 5 години след датата на приключване на дейностите по инвестицията и одобрение на искането за окончателно плащане от страна на СНД;
* предназначението на сградата/помещенията, обект на интервенция по инвестицията, няма да бъде променяно за период не по-малък от 5 години след датата на приключване на дейностите по инвестицията и одобрение на искането за окончателно плащане от страна на СНД.

